સૂત્રોના જણાવ્યા અનુસાર રિલાયન્સ બંને કંપનીમાં 25 ટકાથી વધુ હિસ્સો ખરીદે તેવી શક્યતા છે, જે તેને કંપનીઓ પર નિયંત્રણ અને બોર્ડમાં બેઠક આપશે. એક્વિઝિશનને કારણે ઓપન-ઓફર્સ આવશે અને એટલે બંને કંપનીના પ્રમોટર્સના હિસ્સામાં ઘટાડો થશે. સોદાની જાહેરાત આગામી કેટલાક દિવસમાં થવાની શક્યતા છે. બંને કંપનીએ એક્સ્ચેન્જિસને જણાવ્યું હતું કે, 17 ઓક્ટોબરે તેમના બોર્ડની બેઠક મળશે. જેમાં ભંડોળ એકત્ર કરવાના પ્રસ્તાવ પર ચર્ચા કરી મંજૂરી અપાશે. રિલાયન્સ, રિલાયન્સ જીઓ, હેથવે અને ડેન નેટવર્ક્સને આ બાબતે મોકલાયેલા ઇ-મેઇલનો જવાબ મળ્યો ન હતો.